**KONKURS**

 **ZA GRAFIČKO PRELAMANJE PUBLIKACIJA**

**UNIVERZITETA CRNE GORE**

Izdavački savjet Univerziteta Crne Gore raspisuje javni konkurs za izbor prelamača publikacija Univerziteta Crne Gore.

Konkurs se raspisuje za izbor prelamača publikacija Univerziteta Crne Gore na period od 3 (tri) godine.

Pravo prijave ima lice sa radnim iskustvom na poslovima prelamanja publikacija, nezavisno od toga da li je radno angažovano na Univerzitetu Crne Gore.

Ukoliko kandidat nema radno iskustvo prelamača, može se prijaviti i lice sa završenim master akademskim studijama iz oblasti grafičkog dizajna i prirodno-matematičkih i tehničkih nauka, odnosno osnovnim studijama u trajanju od četiri godine prema propisima koji su važili do stupanja na snagu Zakona o visokom obrazovanju.

Prednost pri izboru ima kandidat sa većim radnim iskustvom u složenom prelamanju naučnih i nastavnih publikacija koje sadrže ilustracije, tabele, grafikone, fusnote, matematičke i druge formule, kao i notne zapise.

Konkurs je objavljen na zvaničnoj internet stranici Univerziteta, na stranici stranici Fakulteta likovnih umjetnosti Univerziteta Crne Gore i u jednom dnevnom listu u izdanju za cijelu zemlju.

Konkurs je otvoren **do 16. maja 2023. godine.**

Prijava sadrži: CV, portofolio (bibliografski podaci prelomljenih publikacija) i uzorke najmanje 3 (tri) publikovana preloma različitih sadržaja (tekst, ilustracije i sl.), u pdf formatu.

Prijave se podnose radnim danima na Arhivi Rektorata Univerziteta Crne Gore, na adresi: zgrada Rektorata, Cetinjska br. 2, Podgorica, u periodu od 10 do 14 h, ili putem pošte.

O izboru prelamača Izdavački savjet donosi odluku u roku od 15 (petnaest) dana od dana završetka konkursa.

Ukoliko se na Konkurs nisu prijavila najmanje tri kandidata, Savjet ponavlja konkurs u roku od 15 dana.

Savjet donosi odluku o izboru najmanje 3 (tri) a najviše 10 (deset) prelamača koji ispunjavaju uslove konkursa, koji će po izboru potpisati Sporazum o angažovanju za obavljanje poslova prelamanja publikacija na period od 3 (tri) godine.